text: Røveri mod forsorgshjem
  06 februar 2011 kl. 08.39
  En 50-årig narkoman fra Esbjerg forsøgte sig lørdag med væbnet røveri mod forsorgshjemmet i Exnersgade.
  Den 50-årige mand truede en ansat på forsorgshjemmet med noget hun troede var en rigtig pistol. Det viste sig senere, at der var tale om en luftpistol.
  Manden forlangte at få udleveret medicin, men han fik ikke noget med derfra. Han blev anholdt i sit hjem og søndag fremstilles han i grundlovsforhør.
  